આ દરખાસ્ત રજૂ થતાં બોર્ડમાં તડાફડી બોલી ગઈ હતી. મોટાભાગના સભ્યો સિટી બસ બંધ કરવાની તરફેણમાં હતા. સિનિયર કોર્પોરેટર ભાઈલાલભાઈ પટેલે બોર્ડમાં કહ્યું કે,‘સિટી બસ એક સમયે વખણાતી હતી અને આજે વગોવાઈ ગઈ છે. આજે પરિસ્થિતિ બદલાઈ છે. ડ્રાઈવર-કંડકટર ગેરશિસ્ત આચરી રહ્યા છે અને આ પરિસ્થિતિ ચાલુ રહેશે તો ટ્રાન્સપોર્ટ સર્વિસનું તંત્ર ઘણું જ કથળી જશે. બીજી બાજુ વલ્લભભાઈએ દરખાસ્તનો વિરોધ કરતાં કહેલું કે, સિટી બસ મધ્યમ વર્ગ માટે આશીર્વાદ સમાન છે. શહેરીજનો માટે પાણી, લાઈટ, ગટરની સુવિધા જેટલી જરૂરી છે એટલી જ જરૂરિયાત સીટી બસની છે. ડ્રાઈવર-કંડકટરો માટે ઈન્સેન્ટીવ યોજના દાખલ કરાઈ છે અને પરિસ્થિતિમાં ક્રમશ સુધારો થઈ રહ્યો છે. .